text: Bagage-luge udløste sikkerhedslanding
  06 februar 2012 kl. 16.36
  En kontrollampe fra en bagage-luge udløste ved ved 16-tiden en sikkerhedslanding i Billund Lufthavn. Et fly fra Cimber til Oslo måtte returnere kort efter afgang. Men der var ingen fejl.
  Flyet med 37 passagerer og tre besætningsmedlemmer foretog det, der i fagsproget hedder en sikkerhedslanding - kategori 1. 
  - Det er den laveste kategori, hvor det alene er lufthavnens eget brandvæsen, som alarmeres, fortæller sikkerhedschef Lars Hansen, Billund Lufthavn, til TV SYD.
  
  Anden afgang
  Det er ikke første gang, at bagagelugerne har voldt problemer på et Cimber-fly i Billund. Sidste år var der også en sikkerhedslanding på grund af en luge. 
  Efter landingen blev bagageklappen kontrolleret - og der var ingen fejl, som en kontrollampe havde antydet. Og flyet kunne - med en times forsinkelse - lette med kurs mod Oslo.
  